Årets hittil beste norske film er en dokumentar med en utrolig histoire 5

Protestene mot denne Netflix-filmen viser en av de verste trendene i tida

- Jeg opplevde det som at de fortalte at jeg var ond. Til slutt trodde jeg på det selv

Mens Kolstad-stjernen satt hjemme og ventet på korona-svar, tok en annen danske ansvar

- Han var en svært dyktig kollega

Leeds og Southampton slått ut av ligacupen

Libyas statsminister sier han vil gå av

Saken oppdateres.

Fotograf Nathan Lediard var på fotooppdrag i Kristiansund mandag, da han opplevde sitt livs mest skremmende øyeblikk, skriver avisa Driva.

Lediard, som driver fotostudio i Surnadal, tar blant annet bilder av boliger for eiendomsmeglere.

- Jeg var i banken for å hente nøkkel, og gikk de 200 meterne til leiligheten jeg skulle ta bilde av. Jeg tok bildene, og gikk tilbake til bilen, sier Lediard til adressa.no.

På vei ut fra parkeringshuset møtte han en bil med to personer som stirret på ham, men tenkte ikke mer over det.

Omringet av bevæpnet politi

Mens han kjørte, fikk han en telefon fra en kunde.

- Jeg hadde sett en del politibiler, og stoppet. Jeg tok ikke sjansen på å få en bot. Da så jeg bilen jeg hadde sett i parkeringshuset, femti meter bak meg.

Så oppdaget Lediard at han var omringet av politibiler.

- Svartkledde, bevæpnede politimenn med visiret nede hoppet ut av bilene. De ropte at jeg skulle legge hendene på rattet.

Politifolkene dro Lediard ut av bilen, satte på ham håndjern og fikk ham inn i politibilen.

- Jeg sa at «Jeg er fotograf, jeg er på jobb, hva er det som skjer? Det må være en misforståelse her.» Flere politifolk skulle sjekke bilen min, men fant ikke noe maskingevær, sier han.

Det viste seg at politiet hadde fått et tips fra en person som påsto at en mann gikk rundt i Kristiansund sentrum med et maskingevær. Antagelig hadde tipseren forvekslet Lediards kamerastativ med et maskingevær.

- Personen tok feil av en Canon og en kanon, sier Lediard.

Skjelven

Da begynte politiet å ane at vitnet hadde tatt feil. Lediard ble tatt med til politistasjonen. Han fikk en beklagelse fra politiet, og ble løslatt kort tid etterpå.

Neste dag var han skjelven.

- Da politiet tok ut ammunisjonen av våpnene før de satte seg inn i bilen, sank det inn. Her var det skarpe skudd, som for et øyeblikk siden var rettet mot meg. Det var uvirkelig, som en film, en episode av Beck eller noe.

Lediard synes likevel han ble bra behandlet av politiet.

- Jeg forstår at politiet ikke kunne ta noen sjanser. Det som irriterer meg mest, er at folk er så paranoide at de ser et kamera og tror det er et maskingevær, sier fotografen.

Operasjonsleder Styrkar Gagnat hos politiet sier til Driva at de måtte ta bekymringsmeldingen om en bevæpnet mann på alvor. Politiet rykket ut med tre patruljer.

- Jeg kan le nå, men i går kan jeg bare si, at da lo jeg ikke. Da jeg så masse maskingeværer rundt meg, ble jeg alvorlig veldig fort, sier Lediard til adressa.no og ler.